سوریه تورکمن مجلیسی، آمریکا بیرلشمیش دؤولتلری پرزیدنتی دونالد ترامپین جولان تپه‌لرین‌ده ایسراییل اگمنلیگینی تانییان باشقانلیق قرارنامه‌سینی ایمضالاماسینا تپکی گؤستردی.
سوریه تورکمن مجلیسینین یازی‌لی آچیقلاماسین‌دا،
"آمریکا بیرلشمیش دؤولتلری پرزیدنتی دونالد ترامپین جولان تپه‌لرین‌ده ایسراییل اگمننلیینی تانییان باشقانلیق قرارنامه‌سینی ایمضالاماسی اولوسلارآراسی حقوقا ضیددیر، بو سبب‌دن مشروع دئییلدیر" ایفاده‌سی ایشلتدی.
آچیقلامادا،
"سوریه‌ده‌کی اسکی تورکمن یوردلارین‌دان بیری اولان جولان تپه‌لری ۵۲ ایلدیر ایسراییل ایشغالی آلتین‌دادیر. بو گون ده بو تورپاقلار اولوسلارآراسی حقوقا ضد شکیل‌ده غصب ائدیلمه‌یه چالیشیلیر. اصلا اونودولمامالی‌دیر کی 'ائتدیم، اولدو' طرزین‌ده‌کی باسقی، یالنیز و یالنیز بؤلگه‌ده‌کی وار اولان چاتیشمالاری داها دا قیزیشدیراجاق" ایفاده‌لرینه یئر وئریلدی.
آچیقلامادا، آوروپا بیرلیگی، ایسلام امکداش‌لیق تشکیلاتی، تورک دونیاسی و بیرلشمیش میللتلر تشکیلاتینین باش قورولو بو قرارا قارشی دورماغا دعوت ائدیلدی.
آچیقلامادا آیریجا:
"جولان تورکمنلرینین نماینده‌سی اولاراق بیزلر، سوریه تورکمن مجلیسی، بو قراری اصلا تانیمیریق، تانیمایاجاغیق" ایفاده‌سینه یئر وئریلدی.
سوریه موخالیف و اینقیلاب‌چی گوجلر میللی کوالیسیونو باشقانی عبدالرحمان مصطفی دا دونن گئجه سوسیال مئدیا تویتر حسابین‌دان یاییملادیغی آچیقلامادا،
"آمریکا بیرلشمیش دؤولتلرینین جولان اوزرین‌ده ایسراییلین نفوذونو تانیما قرارینی قیناییریق. بو قبول ائدیله بیلمز و اولوسلارآراسی حقوقا ضیددیر. ایسراییل‌لیلر باریش ایچین‌ده یاشاماق ایستییرسه ایشغال ائتدیکلری تورپاقلاردان چکیلمه‌لری شرط‌دیر. باشقا بیر آلتئرناتیوی یوخ‌دور" دئیه یازدی.
سوریه‌نین گونئیینده‌کی جولان تپه‌لری، ۱۹۶۷.جی ایلدکی آلتی گون ساواشین‌دان بو یانا ایسراییل ایشغالی آلتین‌دا. ایسراییل، ۱۹۸۱.جی ایلده جولان تپه‌لرینی تک طرف‌لی اولاراق ایلحاق ائتدیگینی آچیقلامیش آنجاق اولوسلارآراسی توپلوم بو قراری تانیمامیشدی.
ترامپ، جولان تپه‌لری اوزرین‌ده ایسراییلین اگمنلیگینی تانییان باشقانلیق قرارینی دونن ایمضالامیشدی.
